Last saved by: Geralský Michal

OKRESNÁ PROKURATÚRA TRENČÍN 
Bernolákova 2, 912 50 Trenčín 1

Číslo: 2 Pv 529/16/3309-2	Trenčín 23.09.2016 
EEČ: 2-28-62-2016
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1 Trestného zákona
Rozhodol: 	prokurátor Okresnej prokuratúry Trenčín 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
ako otec XXXXX, nar. XXXXX, je povinný prispievať podľa § 62 Zákona o rodine ako aj na základe rozsudku Okresného súdu XXXXX sp. zn. 34P/97/2012 zo dňa 17.10.2012, právoplatného dňa 27.11.2012, na jeho výživu sumou 55 € mesačne vždy do 15-teho dňa v mesiaci vopred k rukám matky XXXXX Strápekovej, nar. 19.11.1973, trvale bytom XXXXX, Bratislavská č. 134/25, pričom si túto svoju povinnosť vyživovať iného riadne neplní z nedbanlivosti od mesiaca marec 2016 až doposiaľ, čím mu za uvedené obdobie vznikol dlh na nezaplatenom výživnom vo výške 275 €

lebo zanikla trestnosť činu.

Odôvodnenie:
Poverený príslušník PZ uznesením podľa § 199 ods. 1 Trestného poriadku sp. zn. ORP-719/TN-TN-2016 zo dňa 26.7.2016 začal trestné stíhanie a zároveň podľa   § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je to uvedené v predmetnom uznesení. 	

	Dňa 13.9.2016 bol povereným príslušníkom PZ predložený vyšetrovací spis spolu s návrhom na zastavenie trestného stíhania podľa § 215 ods. 1 písm. h) Trestného poriadku, nakoľko svedkyňa XXXXX Strápková dňa 12.9.2016 uviedla, že dňa 11.9.2016 jej obvinený uhradil celé dlžné výživné vo výške 330 €, pričom týmto považuje jeho dlh na výživnom uhradený a nedlhuje jej viac žiadnu sumu. Svedkyňa nepotvrdila, že by neplatenie výživné zo strany obvineného malo trvalo nepriaznivé následky na jej deti.
	Preskúmaním vyšetrovacieho spisu som dospel k záveru, že v predmetnej veci sú splnené podmienky na rozhodnutie o zastavení trestného stíhania podľa        § 215 ods. 1 písm. h) Trestného poriadku.

Podľa § 215 ods. 1 písm. h) Trestného poriadku prokurátor zastaví trestné stíhanie ak zanikla trestnosť činu.

	Podľa ustanovenia § 86 písm. a) Trestného zákona trestnosť činu zaniká vtedy ak ide o trestný čin zanedbanie povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Zo spisového materiálu ďalej vyplýva, že obvinený bol doposiaľ 5x súdne trestaný, naposledy v roku 2014 v trestnej veci Okresného súdu XXXXX sp. zn. 1T 118/2013 a priestupkovo bol 9-krát riešený.
  
	Uznesenie o vznesení obvinenie bolo v čase jeho vydania zákonné, dôvodné a plne zodpovedalo skutkovému stavu.

	Z týchto skutkových a právnych dôvodov som rozhodol tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Geralský 
prokurátor